“Golaha fulinta iyo Golaha shacabka wey kala saarnaan jireen, si wanaagsan loo shaqeyn jiray, maanta haddii 70 ku dhowaad wasiiro yihiin oo la damco in la eedeeyo xukuumadda ama soo jeedin laga keeno, 70 xildhibaan baa kuu fadhida, miyaa aragtay waligiin wasiir leh Xukuumadda waxaas ku qaldan tahay, lama arag lamana sugayo, waxaa la daneynayaa kuraasta lagu fadhiyo, Wasiirada waa in la helaa qodob xeer hoosaad ah oo sheegaya in aanu dhaq dhaqaaqi karin, marka laga hadlayo qaladaadka Xukuumadda in Wasiir halkan ka istaago isagoo Xildhibaan ah Xukuumadda difaaco qodobkaas halaga fiirsado, marka ugu dambeysay waa inuu ka hadlaa oo Xukuumadda is difaaceyso”ayuu yiri Xildhibaan Maxamuud Axmed Ciise oo soo jeediyay in Wasiirka Xildhibaan uu ka tanaasulo Xubinimadiisa Baarlamaanka ama aan cod ku yeelan Baarlamaanka.
